**Ռեգուլյար ինսուլին,** հայտնի է նաև **չեզոք ինսուլին**, **լուծելի ինսուլին,** կարճ ազդեցության ինսուլինի տարատեսակ, օգտագործվում է տիպ 1 շաքարային դիաբետի, տիպ 2 շաքարային դիաբետի, գեստացիոն դիաբետի և շաքարային դիաբետի բարդությունների՝ դիաբետիկ կետոացիդոզի, հիպերօսմոլյար հիպերգլիկեմիկ վիճակի բուժման նպատակով։ Այն նաև կիրառվում է գլյուկոզի հետ միասի՝ հիպերկալեմիան ( արյան մեջ կալիումի բարձր քանակություն) շտկելու նպատակով։ Սովորաբար կիրառվում է ենթամաշկային ներարկումների տեսքով, բայց կարելի է նաև կիրառել ներերակային կամ միջմկանային ներմուծման ձևով։ Սովորաբար ազդեցությունը սկսվում է 30 րոպե անց և տևում 8 ժամ։

Հիմնականում հանդիպող կողմնակի ազդեցություններից է հիպոգլիկեմիայի առաջացումը (արյան մեջ գլյուկոզի ցածր պարունակություն)։ Մյուս կողմնակի ազդեցություններից են՝ ներարկման տեղում ցավը կամ մաշկային փոփոխությունները, հիպոկալեմիան (արյան մեջ կալիումի ցածր քանակություն) և ալերգիկ ռեակցիաները։ Կիրառումը հղիության ընթացքում համեմատաբար ապահով է երեխայի համար։ Ռեգուլյար ինսուլինը կարելի է ստանալ խոզերի կամ կովերի ենթաստամոքսային գեղձի բջիջներից։ Մարդկային ինսուլիններն ստանում են կա՛մ խոզի ինսուլինը փոփոխելու միջոցով, կա՛մ ռեկոմբինատ տեխնոլոգիաներով։

Ինսուլինն առաջին անգամ, որպես դեղամիջոց օգտագործվել է 1922 թվականին Կանադայում՝ Չարլզ Բեսթի և Ֆրեդերիկ Բանտինգի կողմից։ Ինսուլինը Աջողջապահության Համաշխարհային Կազմակերպության կենսական դեղամիջոցների ցանկում է։ 2017 թվականի տվյալներով ինսուլինը ԱՄՆ-ում 209-րդ ամենահաճախ նշանակված դեղամիջոցն էր՝ ավելի քան 2 միլիոն նշանակում։ 2020 թվականի տվյալներով մարդու ինսուլինի համադրությունը ինսուլին իզոֆանի հետ Միացյալ Նահանգներում 246-րդ ամենաշատ նշանակված դեղամիջոցն է եղել՝ ավելի քան 2 միլիոն նշանակումներով։

Կիրառում
--------

Ռեգուլյար ինսուլինը երկարաժամկետ կիրառվում է շաքարային դիաբետի ժամանակ։ Այն համարվում է դիաբետի շտապ բուժօգնություն պահանջող երկու վիճակների՝ դիաբետիկ կետոացիդոզի և հիպերօսմոլյար հիպերգլիկեմիկ վիճակի, առաջին ընտրության դեղամիջոց։ Գկյուկոզի հետ միասին կարող է օգտագործվել նաև հիպոկալեմիայի ժամանակ։

Կողմնակի ազդեցություններ
------------------------

Կողմնակի ազդեցություններից են՝ հիպոգլիկեմիան (արյան մեջ գլյուկոզի ցածր պարունակություն), ներարկման տեղում ցավը կամ մաշկային փոփոխությունները, հիպոկալեմիան (արյան մեջ կալիումի ցածր քանակություն) և ալերգիկ ռեակցիաները։

Արտադրող
--------

Հումուլինը կենսասինթետիկ մարդկային ինսուկինի խմբի բրենդային անունն է, այն ստացվում է լաբորատորիայում՝ Escherichia coli բակտերիաների շտամից, որոնք ռեկոմբինանտ ԴՆԹ-ով գենետիկորեն փոփոխվում են՝ կենսասինթետիկ մարդկային ինսուլին արտադրելու համար։ Հումուլին R-ը կազմված է ցինկ-ինսուլին բյուրեղներից, որոնք գտնվում են մաքուր հեղուկում լուծված վիճակում։

Ձևակերպումներ
-------------

Ռեգուկյար ինսուլինը տարբեր անվանումներով վաճառվում է բազում արտադրողների կողմից։

Eli Lilly ընկերության կոզմից արտադրվում է՝

* Հումուլին R (Ռեգուլյար մարդկային ներարկումայինինսուլին [rDNA])՝ կարճ ազդող ինսուլին է, մյուս ինսուլինների համեմատությամբ ունի ավելի կարճատև ազդեցություն։
* Հումուլին R Ռեգուկյար U-500 (խտացված) մարդկային ներարկումային ինսուլին, USP (rDNA), Հումուլին R-ի (500 units/mL) խտացված տարբերակն է։
* Հումուլին 70/30 (70% մարդկային ինսուլին իզոֆանի սուսպենզիա, 30% մարդկային ներարկումային ինսուլին [rDNA])՝ ինսուլինի խարնուրդ է։ Այն միջին ազդեցությամբ ինսուլին է, համակցված Հումուլինի ազդեցության սկզբի հետ։
* Հումուլին 50/50 (50% մարդկային ինսուլին իզոֆանի սուսպենզիա, 50% մարդկային ներարկումային ինսուլին [rDNA origin])՝ ինսուլինի խառնուրդ է. Այն միջին ազդեցությամբ ինսուլին է, համակցված Հումուլինի ազդեցության սկզբի հետ։

Մեծ Բրիտանիայում արտադրվում է՝

* Ակտրապիդ
* Հումուլին S
* Ինսուման Ռապիդ

Ծանոթագրություններ
------------------

1. 1 2 3 4  *British national formulary : BNF 69* (69 ed.)։ British Medical Association։ 2015։ էջ 464472։ ISBN 9780857111562
2. 1 2 3 4 5 6 7 8  American Society of Health-System Pharmacists։ «Insulin Human»։ *drugs.com*։ Արխիվացված է օրիգինալից 22 October 2016-ին։ Վերցված է 1 January 2017  `|url-status=` պարամետրը գոյություն չունի (օգնություն)
3. 1 2  Mahoney BA, Smith WA, Lo DS, Tsoi K, Tonelli M, Clase CM (18 April 2005)։ «Emergency interventions for hyperkalaemia.»։ *The Cochrane Database of Systematic Reviews* **2005** (2): CD003235։ PMC 6457842 Ստուգեք `|pmc=`-ի արժեքը (օգնություն)։ PMID 15846652։ doi:10.1002/14651858.CD003235.pub2
4. ↑  Fleishman Joel L. Kohler J. Scott, Schindler Steven (2009)։ *Casebook for The Foundation a Great American Secret.*։ New York: PublicAffairs։ էջ 22։ ISBN 978-0-7867-3425-2։ Արխիվացված է օրիգինալից 18 January 2017-ին  `|url-status=` պարամետրը գոյություն չունի (օգնություն); `|name-list-style=` պարամետրը գոյություն չունի (օգնություն)
5. ↑  *World Health Organization model list of essential medicines: 21st list 2019*։ Geneva: World Health Organization։ 2019։ WHO/MVP/EMP/IAU/2019.06. License: CC BY-NC-SA 3.0 IGO  `|vauthors=` պարամետրը գոյություն չունի (օգնություն); `|hdl-access=` պարամետրը գոյություն չունի (օգնություն); `|hdl=` պարամետրը գոյություն չունի (օգնություն)
6. ↑  «Insulin Human - Drug Usage Statistics»։ *ClinCalc*։ Վերցված է 11 April 2020
7. ↑  «The Top 300 of 2020»։ *ClinCalc*։ Վերցված է 7 October 2022
8. ↑  «Insulin Human; Insulin Isophane Human - Drug Usage Statistics»։ *ClinCalc*։ Վերցված է 7 October 2022
9. ↑  «Human Insulin - Types, Production, Action, History»։ Վերցված է 2017-11-17

Արտաքին հղումներ
----------------

* «Ինսուլին»։ *Drug Information Portal*։ U.S. National Library of Medicine
* «Հումուլին»։ *Drug Information Portal*։ U.S. National Library of Medicine

|  |
| --- |
| 
  **Medicine**
 |